钦定古今图书集成/明伦汇编/官常典/第007卷 > 册府元龟 > 巧宦
## 钦定古今图书集成/明伦汇编/官常典/第007卷 > 册府元龟 > 巧宦

孔子曰：“富与贵是人之所欲，不以其道得之，不处也。”
又云：“富而可求，虽执鞭之士，吾亦为之。”是知君子之
仕也，先劳后禄，辅国庇民，率履不乖，富贵自至。小人
之心也，则异于是不顾其行，不信其言，阿谀便辟，侥
幸险诐，以巧宦为臧谋，以由径为得路，凭疣附赘，托
势权门，怀金辇璧，买交贵室。夫期于满欲，了无愧耻，
既以此得，亦以此败，负乘覆𫗧，不谓不幸云尔。